LidanRubinov/Halacha-QA huggingface dataset:
שאלה: תעודת כשרות יומית: אתמול הייתי עם משפחתי באיזשהו אתר בדרום שלאחר מכן ארגן לנו ארוחת צהריים בשרית. כששאלתי על הכשרות בעלת המקום הלכה והביאה תעודה של כשרות התקפה ליום זה בלבד. את התאריך כפי שהיה נראה הם רושמים בכתב יד בעוד התעודה מודפסת יחד עם החתימה של הרב. זה נראה לי מעין טופס כשרות קבוע שיש להם משוכפל עם חתימת הרב, והם מוסיפים תאריך כל פעם. כמעט שאין לי ספק שהרב לא נכח שם באותו יום והשגיח. האם זה מקובל דברים כאלה? אציין שהיה את שם הרב ואת מספר הטלפון וניסיתי להתקשר והוא לא ענה. מה עושים במקרה כזה? וגם אם מתקשרים לרב והוא עונה- מה צריך לוודא? וחנוכה שמח.
תשובה: מבלי להתייחס באופן פרטי למקרה שהצגת, לצערנו בשנים האחרונות התגלו יותר ויותר תעודות כשרות מזויפות, לכן הטוב ביותר : א. לבקש לראות תעודת כשרות מקורית ולא צילום בעלמא. ב. לבדוק תאריך עדכני ג. לשוחח עם הרב שעומד מאוחרי התעודה הזו (לגבי השאלות שאותן צריך לשאול, ישנה רשימה מפורטת אצל ארגון  כושרות ). ד. להתפלל לקב"ה. ברכה והצלחה אברהם קריספין רב קהילה בישוב אדם
שאלה: שעטנז: במידה וחברת אופנה ישראלית כותבת את התשובה הבאה לעניין שעטנז בבגדים הנמכרים בסניפי הרשת: בחברתנו מקפידים לא לערבב צמר ופשתן. יחד עם זאת, אין ברשותנו תעודת הכשר. ניתן לבדוק את הפריט, במידה ותהיה בעיה, ניתן לבטל עסקה. האם ניתן להסתמך על תשובתם ולא לשלוח לבדיקה.
תשובה: לך לענ"ד זה תלוי במקום יצור הבגד ובחומרים ממנו הוא מורכב. אם בחומרים אין צמר - נראה שניתן לסמוך. אם מיוצר בישראל במפעל גדול ומוכר - נראה שניתן לסמוך אם מיוצר באירופה ומכיל צמר - נראה שיש לבדוק. ובהצלחה דוד לוי 098987548
שאלה: ספר: אם יש לי בבית ספר של הברית החדשה ורשומים בו פסוקים מהתורה האם אני יכול לשרוף אותו?
תשובה: לך אם הספר שייך לך - זרוק אותו למחזור נייר. דוד לוי
שאלה: חנוכה: אם הקדישו בקבוק שמן לבישול להדקלת נרות אז אסור להשתמש בזה לבישול כי הקדישו את זה לחנוכיה ואם כן או לא אז מה הסיבה למה זה ככה
תשובה: לך אם הקדישו חפץ למצווה אז אין להשתמש בו שימוש של חול - זה להוריד אותו מקדושתו. אני משער שהשאלה תיאורטית כי ברוב המקרים אדם אינו מקדיש את כל הבקבוק ורק צריך להזהר שלא לעשות זאת. אם זו שאלה מעשית - נא להתקשר אלי 098987548 דוד לוי
שאלה: שאיבת ביציות לפני טבילה: האם אפשר לבצע שאיבת ביציות לפני טבילה במקווה? ומה בנוגע להחזרת העוברים האם זה חייב להיות אחרי טבילה?
תשובה: על מנת לקבל תשובה אחראית ומקצועית בנושא, יש לפנות למכון פועה- פוריות על פי ההלכה. 026515050 בשורות טובות אברהם קריספין רב קהילה בישוב אדם
שאלה: שחיטה: הרבנים, רציתי לדעת האם רמת הכשרות של שחיטת ישראל OU שווה לשחיטות כהרב מחפוד, ורובין?
תשובה: אנו מצרפים לך מאמר העוסק בנושא זה, מאחר וקשה לענות באופן פרטני
שאלה: מס  שאלות כלליות: ב"ה יש לי מס שאלות, מראש: 1. שבת שירה תמיד היא השבת שלפני ט"ו בשבט או שלא בהכרח? 2. מה הכוונה במושג: "חביבין דברי סופרים מיינה של תורה"? "צדקה עשה הקב"ה עם ישראל שפיזרן לבין אומות"? למה זה צדקה?! הרי לכאורה היה עדיף שעמ"י לא היו מפוזרים?!, כך הם היו בתוך קהילה משלהם, עם מנהגים אחידים, קשר בין חלקי העם ואולי הייתה פחות התבוללות.?
תשובה: א. לא בהכרח. זה קורה הרבה פעמים אך לא תמיד. ב. המאמר הזה אומר כי מבחינות מסוימות דינים שחידשו ח ( דברי סופרים) אהובים יותר, ולעתים אף מחמירים בהם יותר, מאשר דברים שנכתבו בתורה במפורש ( יינה של תורה). הסיבה לכך היא שיש חביבות מיוחדת לדברים שאנו קבלנו על עצמנו והחמרנו על עצמנו בהם. ג. את צודקת שיש הרבה צדדים לומר שהרבה יותר טוב בארץ. מצד שני, כשנמצאים בגלות במקום אחד יש סכנה גדולה שיהיה אפשר לחסל את עם ישראל בבת אחת, באותו מקום חלוש ותלוש שהם נמצאים בו. מעבר לכך, במישורים הפנימיים, עם ישראל המפוזר קולט אוצרות רוחניים מכל העולם כולו, ואז כשישוב לאדמתו הוא יהיה עשיר בדעת.
שאלה: שאלה באמונה - המחלוקות: ב"ה שמעתי היום משל יפה על החיים שלנו כיהודים מאמינים- שכמו שכשנקנה מכונת כביסה, אז נקשיב להוראות היצרן, כך עלינו להקשיב ולקיים את התורה במלואה- להבדיל, הוראות יצרן מאת ה יתברך. אם כך, הרי במכונת כביסה אם אני צריכה לכבס חולצה לבנה, כתוב לי איך ואני מכבסת. מן הסתם תהיה דרך אחת לכך ולא אינסוף דרכים. אז מדוע בהלכה שלנו היום יש המון שיטות שונות ומנהגים? איני נגד דעות שונות, אבל להלכה למעשה לא צריך שיוכרע דבר אחד? ועוד נק בעניין זה- מילא ששתי ההלכות בפועל היו דומות לפחות במשהו קטן, אבל יש הלכות ממש רחוקות זו מזו ולפיהן מי שנהג כהלכה אחרת הרי קיים עבירה!. לדוג : מה זה שיעור מצה שחייבים לאכול בליל הסדר. לפי שיטה 1 זה שליש מצת מכונה. לפי שיטה 2 זה שני שליש. ולפי שיטה 3 זו מצה שלמה. הרי יוצא שמי שמקיים את שיטה 1 לא יצא ידי חובה וברך ברכות לבטלה וכו. איך זה יתכן שההבדלים כאלו מהותיים? אמנם ההבדלים אינם מהתורה, אבל בתורה כתוב להקשיב לחכמים כך שסימן שרצון ה הוא שיהיו כאלו הבדלים.
תשובה: הדיון על התופעה המדהימה של הפנים השונות שמתגלות בתורה אחת שניתנה מריבונו של עולם נעשה לאורך שנים רבות. כבר בימי ח הופיעה האימרה "אלו ואלו דברי אלוקים חיים", וכבר ח התמודדו עם עובדה זו. חלק ראו בה תאונה היסטורית, מוגבלת, ואמרו כי "משרבו תלמידי שמאי והלל שלא שימשו כל צרכם רבתה מחלוקת בישראל ונעשתה תורה כשתי תורות"  חלק ראו בה תופעה שהיא לכתחילה   התורה האלוקית היא כל כך רחבה וכל כך עמוקה, ואין היא יכולה להתכנס לתוך ד  אמות מצומצמות של דעה אחת. בעבר כתבתי על כך חוברת שלמה שנקראת והלכה כבית הלל ( אם נמשיך את המשל בו פתחת   בוודאי שיש יותר מדרך אחת לכבס חולצה לבנה במכונת כביסה, וכל אחת מהדרכים היא חלקית בלבד. זו אחת התופעות המופלאות בתורת ישראל, שראוי לדון בה עוד ועוד, כי היא מעלה נושאים רבים ומגוונים, כגון כיצד אפוא ניתן להתנהל בתוך עולם של מחלוקת וכדו. על כל אלה יש אין ספור דיונים. האם הדבר מתיישב על דעתך?
שאלה: על בחירתנו החופשית כיהודים- האם בכלל יש?: ב"ה יש לי שאלה על הבחירה החופשית- הייתי בשיעור שבו הרב אמר שהבחירה החופשית אינה לבחור מה שמתחשק לנו אלא לבחור לפי טבעינו. אוקיי, מקובל עליי. אבל אז הרב אמר שטבענו כיהודים זה קיום התורה ומהמצוות. זה כבר לא מקובל עליי. מי החליט שאכן זה כך? אם נענה שזה הקב"ה, אוקיי, אז אני מקבלת את זה. הקב"ה הביא לנו ספר חוקים לחיים כמו שלהבדיל כדי להפעיל מכונת כביסה צריך לקרוא את ההוראות. אבל במהלך השנים נוספו המון גזירות ותקנות מחכמים, המון פירוט כמו בדיוק איך להפריש תרומות ומעשרות, דקדקנות בדברים מסויימים (שלפעמים נראית לי כדקדקנות יתר, לצערי.), סוגים שונים של נטילות ידיים וכו, ומי אמר שזה הטבע שלי? מי החליט? אם ה רוצה שנקשיב לחכמים כי זה כתוב בתורה אז מדוע לא כתב את כל זה בתורה? בתורה לא כתוב ליטול ידיים לפני אכילת לחם או בקימה בבוקר. הרי לכאורה היה אפשר לכתוב את זה ובתושב"ע חכמים היו מפרטים לנו (כמו על התפילין). אם ה לא הכניס את זה לתורה אולי באמת לכאורה זה לא מתאים לטבע שלנו?! בשיעור ששמעתי, הרב אמר שלכן אין להכריח תלמידים ובכלל ילדים לעשות דברים שלא מתאימים לפי טבעם, אלא שהם יבחרו. אבל- אני חושבת שאין מה להשוות בין בי"ס לבין היהדות. אדם יכול להחליט לגבי לימודיו אבל לגבי היותו יהודי הוא אינו יכול להחליט כי אגם שנולד יהודי "אינו יכול לברוח מגורלו" וישאר כך לעולמי עד, גם אם ח"ו יתנצר.אם לא יקיים תורה ומצוות יביאו אליו בשמיים בטענות- אז הוא באמת לא בעל בחירה חופשית כי הוא חייב לבחור לפי מה שטוענים שהוא טבעו!. אני מסכימה שהטבע שלי זה לקיים תורה ומצוות, אבל האם הטבע שלי זה לכסות את הראש? כנראה שכן כי זה ציווי חכמים. אבל האם הטבע שלי הוא להפריש תו"מ בנוסח מדוקדק שהפרי הזה עומד בצפון, והפרי הזה מדרום, וחותכים חלק מלמעלה וכו וכו, והאם הטבע שלי זה לחשוש שמא לא הפרישו טוב תו"מ בחנות ולכן עליי לחזור על כך בבית? האם הטבע שלי הוא ליטול ידיים בבוקר, להעביר מרוח רעה, אח"כ לפני התפילה, אח"כ לפני האוכל, אח"כ למים אחרונים, ואח"כ כשיצאתי מהשירותים? את זה איני יודעת. אני לפעמים מרגישה שהתורה היא צעיף שחונק ולא מחמם (ח"ו). למה יש ירידה לפרטי המצוות ולפרטי החיים עד כדי כך בכל כך המון מצוות שלפעמים לא מקיימים אותן היום במלואן כמו תו"מ.
תשובה: שאלת כמה וכמה שאלות יחד, וקשה להתייחס ברצינות הראויה לכל מה שהעלית, אך אתייחס לנקודה אחת מרכזית שנראה שמטרידה אותך. הקושיות שלך הן הזמנה גדולה ללימוד. ככל שתעמיקי יותר בלימוד תורה ואמונה, תגדלי את יכולתך לקבל תשובות לשאלות כאלה. הפרטים הרבים, בהם אינך מרגישה קשורה אליהם ואינם מתיישבים על ליבך, משתלשלים מעקרונות גדולים ושאיפות עמוקות ועדינות של טוב. כשלא לומדים, לא רואים את הקשר. כשלומדים ומעמיקים, לומדים למתוח את הקוים בין הכללים לפרטים, בין השאיפות הטובות הנטועים בטבעך האנושי והיהודי, לבין הפרטים הקטנים השונים שציינת ושלא ציינת. עוד יש לזכור שפרטים רבים אלה לא בהכרח מתיישבים על טבעך הפרטי ואישיותך הפרטית, אלא על הטבע היהודי שלך דווקא, כלומר כל הפרטים האלה מחוברים מאוד לזהות היהודית הציבורית הכללית לה את שייכת. תרומות ומעשרות למשל, באות להזכיר ולהחזיר אותנו אל חיים יהודיים ציבוריים שלמים, שלמות שמאוד חסרה לעם ישראל וליהדותו. מצד זה תחפשי את החיבור שלך אל הדברים, לאו דווקא מצד ענייניך הפרטיים. ובהצלחה במציאת מקום לימוד בו תוכלי להרחיב ולהעמיק בשאלותייך הטובות וברוכות.
שאלה: טוסט חלבי?: הרב, האם מותר לאכול טוסטים שחוממו בטוסטר חלבי, שלעיתים נותרות בו שאריות גבינה צהובה, בתוך 6 שעות מאז אכילת הבשר (אני שומר 6)?
תשובה: אני מניח שאתה מדבר על הנחת לחם בטוסטר חלבי עם שאריות גבינה. הלחם הפרווה נשאר פרווה ולכן מותר לאכול אותו לאחר אכילת בשר. ירון דוראני.
שאלה: טהרת המשפחה 2: אבקש להתייעץ איתך בנושא אישי הקשור לטהרת המשפחה. כיצד אוכל ליצור איתך קשר? (שלחתי מכתב נוסף משום שיש לי בעיה עם כתובת המייל הקודמת). ב מראש, דבורה
תשובה: 0527906483 או במייל לאתר זה עם הכותרת "לא לפרסום"
שאלה: הפרשת תרומות ומעשרות: יש לי עץ בגינה של קלמנטינות : 1.האם עלי להפריש מעשר שני או עני אשמח לדעת מתי החנטה של ההדרים 2. מה שוויה של הפרוטה בכסף היום? 3. מה דינו של אדם האוכל אחד אחד מתחת לעץ? לגבי תרומות ומעשרות חיילכם לאוריתא
תשובה: 1.מעשר שני כי הם חנטו בקיץ שעבר 2. כל נושא שיעורים של משקל נפח שריו במחלוקת גדולה בין הפוסקים. הסכום ההכי גבוהה שזה יכול להיות היום הוא בערך 15 אגורות
שאלה: זמני לימוד תורה וקריאת תהלים: קוראים לי מתן, ואני מנסה להשתדל לקרוא פרק תהילים ביום וללמוד את פרשת השבוע. 1. שעון החורף הגיע ואין לי זמן לקרוא וללמוד לפני תפלת ערבית השאלה שלי זה אם יש הותרה ללמוד תורה ולקרוא תהילים גם לאחר ערבית? 2. ואם כן אז עד מתי? מראש, מתן
תשובה: לך, מותר ומצוה ללמוד תורה ולומר תהילים בכל ימות השנה ובכל שעות היממה. כל המוסיף - יוסיפו לו שנות חיים וברכה תזכה למצוות דוד לוי
שאלה: תולעים: איך בודקים שומר?
תשובה: מצ"ב תשובה שנענתה בעבר
שאלה: תולעים: איך בודקים שומר?
שאלה: בן נידה: בעלי ואני נשואים ב"ה 8 שנים. אנו מקפידים על הלכות טהרה קלה כבחמורה.במשך שנות נישואנו נפלנו רק פעם אחת כשהיינו ממש זוג טרי.לצערי בחודש שעבר נפלנו בפעם השניה.הנפילה היתה הכיגרועה שאפשר והייתה יומיים לפני הטבילה. בעלי הפיק לצאת בשניה האחרונה כדי ששפיכת הזרע לא תהיה בפנים. כמובן שמיד התחרטנו וקיבלנו על עצמנו לחזור לעצמנו וכמובן שטבלתי כהלכה.בכיתי והתחרטתי. לאחר שבועיים וחצי בערך גיליתי שאני בהריון.אני יודעת שהסיכוי שאני בהריון מאותה נפילה מאד מאד נמוך.אבל גם אם זה 1 של סיכוי אני משתגעת! אני ממש בלחץ מה יעלה בגורל הנשמה הזו במידה והיא נוצרה באיסור. אני יודעת שלבן נידה יש פגם. מה עלינו לעשות כדי לתקן? אני יודעת שחינוך הילד לתורה ולדרך ה זה התיקון. אבל מה עוד אני יכולה לעשות??.אני מתביישת. אני ממש עצובה ובמרה שחורה.מתחרטת כמובן על הנפילה שבאמת היתה נפילה. אני מפחדת שבכל פעם שאסתכל על התינוק זה מה שאראה בו. איזה תיקון נשמתי אפשר לעשות?? האם יש בימינו רב מקובל היודע להגיד האם ההריון הזה אכן הוא הריון שנוצר באיסור? אשמח לתשובה אלמונית
תשובה: אין ספק שזהו חטא חמור מאוד, והגמרא מזכירה את בן הנידה כדבר שלילי. אמנם, כשם שניתן להרוס כך אפשר לתקן. וכפי שכתבנו פעמים רבות אין לך עבירה בתורה שלא ניתן לעשות עליה תשובה, כגודל העבירה כך צריך גודל של תשובה, אך הדבר ניתן ואפשרי. בנוסף לחרטה ולתשובה המעמיקה, צריך לחשוב מה היה הגורם לחטא זה, וכיצד ניתן לגדור להבא. אברהם קריספין רב קהילה בישוב אדם
שאלה: כשרות: מה דינו של חלב ללא לקטוז?
תשובה: לפי מה שהבנתי, הלקטוז הוא סוכר שמצוי בחלב. חלב ללא לקטוז - ללא הסוכר הזה. אין כל הבדל מבחינות אחרות. החלב הוא חלבי וצריך הכשר כמו כל חלב אחר.
שאלה: זמן הנחת תפילין:. הייתי רוצה לדעת לגבי זמן הנחת תפילין. קראתי כבר בשאלות הקודמות וענו שיש להניח תפילין עד השקיעה. במקרה שלנו בתקופת חורף - הזמן להנחת תפילין הוא עד 16:50. ברצוני להניח תפילין בשעות הערב. למשל משעה 17:00 עד 22:00.בבית - אני מרגיש טוב עם עצמי, ועושה לי נחת רוח אני מרגיש שאני מצליח לשמור על ראש צלול. אני אני יכול להניח?- ואם כן זה יהיה עם ברכה? ושבת
תשובה: המצוות לא נועדו כדי לעשות לנו נחת רוח, אם בנוסף לקיום המצווה נוצרת שמחה ושלווה - טוב מאוד, אך אין קיום המצווה תלויה בכך. לכן אין שום עניין להניח תפילין מעבר לזמן הכתוב בהלכה. בשורות טובות אברהם קריספין רב קהילה בישוב אדם
שאלה: שאלה שלא הצלחתי להגיע לתשובה: לרב שאלה בנוגע לפסח שני? 1.מה הכוונה בביטוי "דרך רחוקה" -האם פירוש הביטוי כפשוטו האנשים לא הספיקו להגיע למקום המקדש כי נמצאו רחוק ממקום המקדש כדי להקריב את הקורבן או כוונת הביטוי היא אחרת אם כן מהי כוונת הביטוי דרך רחוקה? 2.ונכרתה הנפש ההיא מעמיה" העונש שמגיע לאדם הוא כרת, על מה מגיע העונש?האם על כך שלא קיים את הפסח או על כך שלא הקריב את קורבן הפסח?
תשובה: לך, 1. תעייני במשנה במסכת פסחים - שם יש הגדרה מדויקת לענין. 2. אינני מבין מה ההבדל בין שני המקרים בכל מקרה הכוונה מי שלא קיים את הפסח דהיינו לא הקריב את קורבן הפסח ובשמחה דוד לוי 098987548
שאלה: שבת: האם אפשר להשתמש בקולר לשתייה של חברת מיטב בשבת ומה הסיבה לכך
תשובה: לך אינני מכיר את המתקן עליו אתה שואל. לגבי מתקני מים קרים יש כמה סוגים 1. כאלו שבלחיצה על הברז אתה מפעיל מערכת משאבות חשמליות - אלו אסורים לשימוש בשבת למים קרים 2. כאלה בהם המשאבה מופעלת אחרי זמן - המהדרין לא משתמשים ומי שמשתמש יש לו על מה לסמוך. 3. כאלה בהם כמות המים הקרים מאד גדולה (9-10 ליטר) ובהם מותר להשתמש בשבת לרוב הדעות. במתקני מים חמים - אסור דוד לוי 098987548
שאלה: בישול גוי בשבת: האם מותר לשתות. ממים דבושלו בשבת ע"י גוי. כשרוב אורחי המלון גויים?
תשובה: וברכת ד  אם בושל בשביל הגויים - אפשר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: טובלרון: האם יש כשרות לשוקולד טובלרון גם כאשר איני מוצא עליו חותמת או סימן כל שהוא לכשרות?
תשובה: מצ"ב תשובה שנענתה בעבר
שאלה: ללא תחסום שור בדישו": הרב בספר דברים פרק כה כתוב "לא תחסום שור בדישו" מכאן אנחנו לומדים שאסור לחסום את פיו של באמה תוך כדי העבודה ולאפשר לו לאכול. האם דין זה חל על בני אדם? האם גם לנו מותר לאכול תמיד תוך כדי עבודה?
תשובה: דין זה אינו אמור לגבי אדם אלא רק לגבי בהמה, משום צער בעלי חיים. בשורות טובות אברהם קריספין רב קהילה בישוב אדם
שאלה: אכילת כרובית בבית הוריי: ו מראש על עבודת הקודש שאתם עושים. אני סטודנטית הגרה בבית הורי. בית דתי. מקפיד על הלכה. ברובה. בעינייני בדיקת עלים וירקות- אבי, שיחיה, חושב שאסור להגזים ומה שאני רואה אני רואה ומה שלא לא. שאלתי אותו איך הוא בודק כרובית - מאכל שמגישים הרבה בביתנו, כולל בתוך המרק. והוא אמר שהוא חותך כל פלח עם פרח בנפרד הוא שוטף ומסתכל על כל פלח בנפרד (ואמר שגם מצא בעבר תולעים והסירם) ואז הוא מכניס למי מלח ושוטף שוב אחרי זה. השאלות שלי הן: א. האם זה מספיק טוב? (קראתי באתר ובאינרנט על הכשרת כרובית וראיתי שזה נחשב יותר מבעייתי.) ב. במידה וזה לא הכי טוב, מה אני יכולה להוסיף ולעשות בשביל שכן נוכל לאכול מזה? ג. במידה וזה כלל לא טוב, האם זה אומר שאסור לי לאכול מכל המטעמים שמכינים הורי ומכילים כרובית? (זה אומר שמרק- שאוכלים אצלנו כל הזמן.) גם לא אוכל לאכול? או שאם אני מוציאה את חתיכות הכרובית מהצלחת שלי במרק זה מספיק? חשוב לי לציין שאבא שלי כמעט ולא מוכן לקבל ביקורת לגבי הכשרת הירקות. הוא כן עושה את ההשתדלות מבחינתו. חשוב לי לא לזלזל בו. רבה! ובשורות טובות!!
תשובה: כרובית אכן מוחזקת בנגיעות גבוהה וקשה מאוד לנקות אותה היטב שכן מבנה הכרובית מורכב מאלפי פרחים זעירים המחוברים על ידי מאות גבעולים לענפים, מה שאומר שיש מספיק מקום מסתור לחרקים. אם בכל זאת רוצים להכשירה הדרך היא להפריד את העלים הקטנים שיוצאים מהקלחים, ולהשאיר רק את הקלח עם העלים העבים, לאחר מכן להשרות במשך 3 דקות במעט מים עם נוזל ניקוי, ולבסוף שוטפים היטב בזרם מים חזק. במידה והורייך יסכימו לקבל את דברייך ולשפר את דרכי הניקוי - טוב מאוד, ואם לא, פשוט תאכלי את שאר המרק ללא הכרובית. בשורות טובות אברהם קריספין רב קהילה בישוב אדם
שאלה: תפילת שמונה עשרה: שאלי לי אליך בתפילת שמונה עשרה, האם כורעים גם בחזרת הש"צ?
תשובה: הש"צ כורע כרגיל, ואילו הציבור כורע רק ב מודים. בשורות טובות אברהם קריספין רב קהילה בישוב אדם
שאלה: הסוד  כוח המשיכה : אשמח תשובה מעמיקה לשאלה הבאה: ראיתי את הסרט הסוד, ששם מסבירים על כוח המשיכה ואיך הוא עובד לפי המחשבות שלנו. אני חייב למצוא לזה תשובה אחת ולתמיד - האם היהדות נוגדת את זה, או תומכת בזה, או שבכלל אפילו אומרים שזה עובד לפי היהדות?
תשובה: מאחר שלא ראיתי את הסרט, אין באפשרותי להתייחס. בשורות טובות אברהם קריספין רב קהילה בישוב אדם
שאלה: ברכה לאחר ניתוח: קודם כל אני בת 16,ולפני כחמישה חודשים עברתי ניתוח קשה מאוד ומסובך בכף הרגל שבו השתילו לי שישה ברגים ובנוסף קרטו לי עצם,הניתוח ערך כחמש שעות וזהו הניתוח השלישי שאני עוברת. במשך כשלושה חודשים לא הלכתי ועד לפני זמן קצר עוד צלעתי. אני רוצה להודות לה שזכיתי לעבור את הניתוח הזה ב ובהצלחה ושבחרתי בדרך הנכונה הזו של לעבור את הניתוח!! זו הייתה תקופה מאוד קשה בחיי. האם יש איזושהי ברכה או הודיה שאוכל להודות לה איתה?
תשובה: הגמרא במסכת ברכות אומרת: אמר רב יהודה אמר רב ארבעה צריכין להודות: יורדי הים, הולכי מדברות ומי שהיה חולה ונתרפא ומי שהיה חבוש בבית האסורים ויצא. הדרך להודות על ידי אמירת ברכת הגומל במקום שיש מניין גברים. רפואה שלמה בתוך שאר חולי עמו ישראל! אברהם קריספין רב קהילה בישוב אדם
שאלה: עשרת המצוות לגויים ולנוכרים: האם עשרת המצוות הם לגויים ולנוכרים גם? קראתי שהנצרות מסתמכת על עשרת הדיברות. למרות שלפי היהדות לנוצרים אסור לשמור שבת. והם אכן לא שומרים שבת. מה לגבי נוצרים ומוסלמים וגויים שרוצים להאמין באל אחד? איך הם צריכים ללמוד מוסר ואמונה? האם מותר להם לקרוא את ספרי הרמב"ם וספרי חכמים ביהדות?
תשובה: לך 1. עשרת הדברות נאמרו בסיני לעם ישראל ואין להם קשר לאומות העולם שלא עמדו בהר סיני (ולפי המדרש סרבו לקבל את התורה בגלל תוכנם של עשרת הדיברות). אם קראת בעיון את עשרת הדברות אתה יכול לראות שהן מתבססות על כך שה  הוציא את ישראל ממצרים. דבר זה מלמד בבירור שהם מיועדות רק ליוצאי מצרים. 2. אסור לקרוא דברי נצרות ולכן אינני מתייחס למה שקראת שם. 3. כל הגויים חייבים להאמין באל אחד. אין זה נתון לבחירתם אלא חובתם כמו חובת כל בני האדם צאצאיו של אדם הראשון. 4. באדם יש מוסר טבעי ואותו עליהם לפתח. 5. מה מותר להם לקרוא - שהם ישאלו, אין זה תפקידך. אם תרצי להרחיב בענין יש ספר שהרב זיני (לשעבר רב הטכניון) הוציא מחדש העוסק גם בענינים אלו דוד לוי
שאלה: האם זה נחשב גזל? הורדות באינטרנט: 1-לעיתים אני לומד מספרים שקיימים באתר אמזון. לצורך לימודים מקצועיים. חלק ניכר מהספרים שניתן לרכוש אותם קיימים באינטרנט פרוצים. בחינם ואני לא משלם על זה האם זה נחשב גזל לפי ההלכה ובעיני הבורא? 2-יש אתר ללימוד קורסים בתכנות. הם מציעים לעיתים קופונים של יומיים חינם. אני כל פעם נרשם מחדש ומשתמש בקופון וכך אני לא משלם. אני פשוט נירשם עם אי מייל אחר. האם זה נחשב גזל לפי ההלכה? 3-האם עליי לחפר על החטא ורכוש את כל הספרים שהשתמשתי וקראתי אותם? בכבוד רב ו
תשובה: יישר כוח גדול על האחריות ועל הרצון לעשות את דבר ד  במלואו. א. אני לא בטוח שהבנתי את השאלה. אני מבין כי ציינת בראש דבריך את אמזון כדי להדגיש שניתן לרכוש את הספרים האלה כדין. אני מבין כי הספרים נמצאים פרוצים באתרים אחרים, שלמעשה "גנבו" את הזכויות על הספרים האלה והעלו אותם לרשת. אם אכן זה המצב: ב. יש דעות שונות בין הפוסקים לגבי הורדה של קבצים בלתי חוקיים מהרשת. עמדתי היא שהשימוש בקבצים שאתה מתאר זהה לשימוש בהם בספריה, לאמור: כשם שאסור לצלם ספר שלם ולפגוע בזכויות יוצרים   כך אסור להפוך את הספר הנמצא באתרים אלה לספר לימוד וללמוד בו  אם מדובר בכמה עמודים בודדים, כפי שמצלמים מתוך ספרים בספריה, בדרך הרגילה (לא מדובר בדברים חריגים ומיוחדים הנמצאים בעמודים אלה דווקא וכדו )   הדבר מותר. ג. קשה לענות על נושא הקופונים, כי גם כאן הגבולות לא חדים. אף על פי כן, נראה לי כי מדובר לפחות בגניבת דעתם של בעלי האתרים. ד. אינך צריך לעשות דבר על העבר, אולם כן לקבל על עצמך את העתיד. ושוב יישר כוח
שאלה: שירה: לכבוד הרב, אני נערה חוזרת בתשובהכבר שנתיי ואני בת 18 וחלק ממני זה השירה ואני רואה את זה כחלק מקריירה ואני רוצה לשיר בפני נשים בלבד ובצניעות כמובן עכשיו להיחשף בפני קהל וקהל חרדי בפרט לא פשוט בכלל האם מותר לי להעלות את עצמי שרה ביוטיוב שזהו אתר חשוף לכל העולם מבלי לחשוף את עצמי אלא רק את השירה ואם לא, אני אשמח כן לקבל עצה איך אני יכולה לעשות את זה בדרך טובה יותר.
תשובה: לך אין מקום לא לשיר ליד גבר ולא לשלוח הקלטה של שיר ביוטיוב. הקב"ה נטע בך כשרון - צריך לזכור שלא כל כשרון צריך לנצל - לפעמים יש כאלו שה  שולח לנו כדי שנתגבר עליו. במקרה שלך ניתן ורצוי להפנותו לאפיקים הנכונים - שירה והופעה במקום סגור בפני נשים. יש בארץ הרבה מאד מקהלות של נשים שמופיעות בפני נשים. אני מכיר ויודע על כנסים כאלו ומקהלות המתכוננות כל השנה מהופעה להופעה ומקדישות לכך זמן וכוחות רבים. - תחפשי כזו ותשתלבי באחת מהן. ובהצלחה דוד לוי לשאלות והבהרות נוספות ניתן להתקשר אלי הביתה 098987548
שאלה: מצווה בתורה ותוקפה לימינו: הרב! רציתי לשאול האם המצווה "לא תראה את חמור אחיך או שורו נופלים בדרך והתעלמת מהם הקם תקים עמו" (דברים כ"ב,ד ) תקפה לימינו ואם כן אז כיצד? ב
תשובה: בוודאי שהמצווה תקפה לימינו, וזאת בשני מובנים: א. אם קורה ונתקלים בדיוק במצב אותו התורה מתארת. זה כמובן נדיר מאוד אם בכלל. ב. זו מצוות לא תעשה כללית האוסרת על התעלמות מראיית ממון חברך ואי השבתו לו. כך כותב הרמב"ם בספר המצוות: "מצוה רסט - שהזהירנו מהתעלם מן האבדה אבל נקחה ונחזירה לבעליה והוא אמרו לא תוכל להתעלם וכבר בארנו אמרם במכילתא בענין האבדה נמצינו למדין שהוא עובר על עשה ועל לא תעשה ולשון הגמרא השבת אבדה עשה ולא תעשה הוא ובמשנה תורה כפל האזהרה בזה הענין ובא בו לאו נפרד והוא אמרו לא תראה את שור אחיך או את שיו נדחים והתעלמת מהם ובספרי לא תראה מצות לא תעשה ולהלן הוא אומר כי תפגע וגו  השב תשיבנו לו מצות עשה.".
שאלה: תליית תמונה של אדם: יש לי תמונה של שחקן כדורגל אם אני תולה אותה אני עובר על מצוות לא תעשה לך כל פסל וכל תמונה?
תשובה: א. אתה לא עובר על האיסור הזה, כיוון שאינך הופך אותו לפסל ולתמונה הבאה להחליף את הקב"ה. ב. צריך כמובן לחשוב האם זו הדמות הראויה לתלות על הקיר, או שצריך לחפש גיבורי תרבות אחרים או תמונות אחרות לתלות. זו כמובן הכרעה שלך. ויישר כוח
שאלה: תנועת נוער: לאחרונה נתקלתי לדיון שהדעה הנגדית (הדעה שבגללה אני שואל שאלה) טענה שהסניף והתנועה הם מקום רע בגלל הזמן שהם גוזלים מהמדריכים שלרוב (ע"פ הטענה שבחלקה לגיטימית) מבוזבז על דברים לא טובים (ישיבה עם בנות, לעשות כלום וכדו ) או לא מנוצל. שאלתי היא, האם בגלל הצדדים הרעים שיש בסניף (העיסוק בבנות, בזבוז זמן - לפעמים) יש לזנוח אותו ולא להתייחס לצדדים היותר טובים של הסניף? (עיסוק בחינוך, התבגרות, היכרות עם המין השני וכו )
תשובה: כמו בכל נושא בחיים, צריך לשקול דבר מול דבר, ולראות האם התועלת מרובה על הנזק או להפך. אם אמנם הנזק חס ו מרובה, והסניף הופך למקום בו מבזבזים את הזמן ואת היכולות שנתן לנו הקב"ה על דברים לא טובים   אזי נכון לא ללכת לסניף. אם התועלת מרובה, בתחומים שונים   נכון ללכת לסניף. אם יכולים להירתם ולרתום את חברי הסניף כדי לקדם אותו יותר ויותר לכך שתועלתו תהיה מרובה מנזקו   זה זיכוי הרבים, והוא חשוב מאוד. קשה לי לדעת את המציאות המתרחשת בסביבה שלך, כי כל סניף שונה מרעהו, ואי אפשר לקבוע משהו שהוא נכון לכל המקומות.
שאלה: גלולות למניעת הריון:, בשעה טובה ובמזל טוב נולד לי ולבעלי בן, לפני חודש וחצי. אני ובעלי רוצים לחכות, לפחות חצי שנה, לפני שנביא ילד נוסף לעולם. אנחנו מאוד שמחים ומאושרים ומודים לקב"ה שזיכה אותנו לתינוק כזה ורוצים ליהנות ממנו, לראות אותו גדל ולתת לו את כל התשומת לב שיש. אני יודעת שכשמגיע ילד נוסף מיד אח"כ נוצר מצב של 2 תינוקות קטנטנים בבית ואי אפשר לחלק את התשומת לב כמו שצריך, אנחנו רוצים ליהנות מהתינוק הקטן כמה שיותר., סיבה נוספת ל"הפסקה", היא שאני מניקה בלבד, התינוק שלי לא אוכל תחליפי חלב ( הוא מקיא את זה ואני נותנת לו רק הנקה ), אני יודעת שבזמן הריון צריך להפסיק את ההנקה, לכן אני חוששת שאם אני אכנס להריון מיד, אני אצטרך להפסיק את ההנקה והוא רק בן חודש וחצי. אני יודעת שאף אחד לא יכול לקבוע מתי ובאיזה זמן אדם יזכה לזרע של קיימא, ואסור לנו לחשוב על "הפסקה" לפני קיום מצוות פרו ורבו וצריך להודות לקב"ה על כל מה שנותן. אך בכל זאת, בגלל הסיבות שרשמתי בעיקר סיבת ההנקה וסיבות נוספות, הייתי רוצה לדעת אם אוכל לקחת גלולות במשך חצי שנה לפחות. אשמח לתשובתך, ואם כבוד הרב אינו מוסמך להתיר בתחום - אשמח אם תפנה אותי לרב המתאים. מראש ושבת :)
תשובה: אלו בשורות נפלאות. זכו לגדלו לתורה לחופה ולמעשים טובים, "ומצא חן וש בעיני אלוקים ואדם". מותר ללא כל חשש להפסיק בין לידה לידה זמן מסוים. בוודאי שאם מדובר בחצי שנה   הדבר מותר, ויש פוסקים רבים רבים שמתירים אף יותר זמן. לאחר ההפסקה, בעזרת ד, תנסו שוב להביא ילד לעולם, ושוב לנוח, ולאחר מכן להגדיל את המשפחה.
שאלה: גלולות למניעת הריון:, בשעה טובה ובמזל טוב נולד לי ולבעלי בן, לפני חודש וחצי. אני ובעלי רוצים לחכות, לפחות חצי שנה, לפני שנביא ילד נוסף לעולם. אנחנו מאוד שמחים ומאושרים ומודים לקב"ה שזיכה אותנו לתינוק כזה ורוצים ליהנות ממנו, לראות אותו גדל ולתת לו את כל התשומת לב שיש. אני יודעת שכשמגיע ילד נוסף מיד אח"כ נוצר מצב של 2 תינוקות קטנטנים בבית ואי אפשר לחלק את התשומת לב כמו שצריך, אנחנו רוצים ליהנות מהתינוק הקטן כמה שיותר., סיבה נוספת ל"הפסקה", היא שאני מניקה בלבד, התינוק שלי לא אוכל תחליפי חלב ( הוא מקיא את זה ואני נותנת לו רק הנקה ), אני יודעת שבזמן הריון צריך להפסיק את ההנקה, לכן אני חוששת שאם אני אכנס להריון מיד, אני אצטרך להפסיק את ההנקה והוא רק בן חודש וחצי. אני יודעת שאף אחד לא יכול לקבוע מתי ובאיזה זמן אדם יזכה לזרע של קיימא, ואסור לנו לחשוב על "הפסקה" לפני קיום מצוות פרו ורבו וצריך להודות לקב"ה על כל מה שנותן. אך בכל זאת, בגלל הסיבות שרשמתי בעיקר סיבת ההנקה וסיבות נוספות, הייתי רוצה לדעת אם אוכל לקחת גלולות במשך חצי שנה לפחות. אשמח לתשובתך, ואם כבוד הרב אינו מוסמך להתיר בתחום - אשמח אם תפנה אותי לרב המתאים. מראש ושבת :)
תשובה: הדברים מורכבים - יש מקום להתיר בעקר לפרקי זמן קצרים ובמיוחד כאשר את מניקה. אבל דברים כאלה יש לברר באופן אישי עם רב. אם אין לכם רב להתיעץ אתו, אני ממליץ לכם לפנות למכון פועה - עדיף לדבר אתם בטלפון: רצ"ב קישורים לתשובות שנתנו בנושאים אלו: